CELEX: 52013PC0765
Language: hu
Date: 2013-11-06
Title: Javaslat A TANÁCS RENDELETE az Európai Közösség és a Seychelle Köztársaság között létrejött halászati partnerségi megállapodáshoz csatolt jegyzőkönyv szerinti halászati lehetőségek elosztásáról

|
			
		
		
		52013PC0765
		
			Javaslat A TANÁCS RENDELETE az Európai Közösség és a Seychelle Köztársaság között létrejött halászati partnerségi megállapodáshoz csatolt jegyzőkönyv szerinti halászati lehetőségek elosztásáról /* COM/2013/0765 final - 2013/0373 (NLE) */
			
				
		
		
			
			   	INDOKOLÁS
A Tanácstól kapott felhatalmazás[1] alapján a Bizottság
tárgyalásokat folytatott a Seychelle-szigetekkel az Európai Közösség és a
Seychelle Köztársaság között létrejött halászati partnerségi megállapodáshoz
csatolt jegyzőkönyv megújításáról. Az említett tárgyalásokat követően
a Felek 2013. május 10-én egy új jegyzőkönyvet parafáltak, amely a
jegyzőkönyv aláírásáról és ideiglenes alkalmazásáról szóló tanácsi
határozat elfogadásától számított és a jelenlegi jegyzőkönyv 2014. január 17-i
lejártát követő hatéves időszakra vonatkozik.
Az e jegyzőkönyv szerinti halászati
lehetőségek tagállamok közötti elosztására vonatkozó eljárás megkezdésére
az új jegyzőkönyv megkötéséről szóló – az Európai Parlament
egyetértésével meghozandó – tanácsi határozathoz, illetve az említett
jegyzőkönyvnek az Unió nevében történő aláírásáról és ideiglenes
alkalmazásáról szóló tanácsi határozathoz kapcsolódó eljárás megindításával
párhuzamosan kerül sor.
Az új jegyzőkönyv az európai uniós
halászok számára 40 erszényes kerítőhálós hajó és 6 horogsoros hajó
tekintetében biztosít halászati lehetőségeket a Seychelle-szigetek
halászati övezetében. A Szerződésnek megfelelően helyénvaló
meghatározni a halászati lehetőségek tagállamok közötti elosztásának
kulcsát.
A Bizottság mindezek alapján javasolja, hogy a
Tanács fogadja el ezt a rendeletet.
2013/0373 (NLE)
Javaslat
A TANÁCS RENDELETE
az Európai Közösség és a Seychelle
Köztársaság között létrejött halászati partnerségi megállapodáshoz csatolt
jegyzőkönyv szerinti halászati lehetőségek elosztásáról 
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 43. cikke (3) bekezdésére,
tekintettel a Bizottság javaslatára[2],
mivel:
(1)       A Felek 2013. május 10-én egy új jegyzőkönyvet
parafáltak, amely megállapítja az Európai Közösség és a Seychelle-szigetek
között létrejött megállapodással előírt halászati lehetőségeket és
pénzügyi hozzájárulást.
(2)       A Tanács […]-án/-én elfogadta
a halászati partnerségi megállapodás új jegyzőkönyvének aláírásáról és
ideiglenes alkalmazásáról szóló XXX/2013/EU határozatot[3].
(3)       A halászati lehetőségek
tagállamok közötti elosztásának módját meg kell határozni az új
jegyzőkönyv alkalmazásának időszakára vonatkozóan.
(4)       Amennyiben úgy tűnik,
hogy az új jegyzőkönyv értelmében az Unió számára kiosztott halászati
lehetőségek nincsenek teljes mértékben kihasználva, a Bizottság erről
– az 1006/2008/EK tanácsi rendelet[4]
10. cikkének (1) bekezdésével összhangban – tájékoztatja az érintett
tagállamokat Amennyiben a Tanács által megállapított határidőn belül nem
érkezik válasz, úgy kell tekinteni, hogy az érintett tagállam hajói az adott
időszakban nem használják ki teljes mértékben halászati
lehetőségeiket. A szóban forgó határidőt szükséges meghatározni.
(5)       Ezt a rendeletet a
jegyzőkönyv ideiglenes alkalmazásának kezdőnapjától kell alkalmazni, 
ELFOGADTA EZT A RENDELETET:
1. cikk
1.           Az Európai Közösség és a Seychelle Köztársaság között
létrejött halászati partnerségi megállapodáshoz csatolt jegyzőkönyvben (a továbbiakban:
a jegyzőkönyv) rögzített halászati lehetőségek a tagállamok között a
következők szerint kerülnek elosztásra:
a) erszényes kerítőhálós tonhalhalászhajók
 Spanyolország ||             16 hajó 
 Franciaország || 22 hajó 
 Olaszország || 2 hajó 
b) felszíni horogsoros hajók
 Spanyolország || 2 hajó 
 Franciaország || 2 hajó 
 Portugália || 2 hajó 
2.            Az 1006/2008/EK rendelet az
Európai Közösség és a Seychelle Köztársaság között létrejött halászati
partnerségi megállapodás (a továbbiakban: a megállapodás) és a jegyzőkönyv
sérelme nélkül alkalmazandó.
3.           Ha az (1) bekezdésben
említett tagállamok halászati engedély iránti kérelmei nem merítik ki a
jegyzőkönyvben meghatározott halászati lehetőségeket, a Bizottság az 1006/2008/EK
rendelet 10. cikkében foglalt rendelkezéseknek megfelelően figyelembe
veszi bármely más tagállam halászati engedély iránti kérelmét is.
4.           Az a határidő, amelyen
belül a tagállamoknak az 1006/2008/EK rendelet 10. cikkének (1) bekezdése
szerint meg kell erősíteniük, hogy valóban nem használják ki teljes
mértékben a megállapodás alapján kiosztott halászati lehetőségeket, tíz
munkanap attól a naptól számítva, amikor a Bizottság arról tájékoztatja a
tagállamokat, hogy a halászati lehetőségek nincsenek kihasználva.
2. cikk
Ez a rendelet az Európai Unió Hivatalos
Lapjában való kihirdetését követő napon lép hatályba.
Ezt a rendeletet 2014. január 18-tól kell
alkalmazni.
Ez a
rendelet teljes egészében kötelező és közvetlenül alkalmazandó valamennyi
tagállamban.
Kelt Brüsszelben, -án/-én.
                                                                       a
Tanács részéről
                                                                       az
elnök
                                                                       
[1]               A Tanács 2013. február 15-i 6497/2013 határozata.
[2]               HL C […]., [...], […]. o.
[3]               HL L …
[4]               A Tanács 2008. szeptember 29-i 1006/2008/EK rendelete a
közösségi halászhajók közösségi vizeken kívül folytatott halászati
tevékenységeinek engedélyezéséről és a harmadik országok hajóinak
közösségi vizekhez való hozzáféréséről, valamint a 2847/93/EGK és az 1627/94/EK
rendelet módosításáról, továbbá a 3317/94/EK rendelet hatályon kívül
helyezéséről (HL L 286., 2008.10.29., 33. o.).